akkulturasjon
Store norske leksikon,Samfunn,Samfunnsfag,Sosiologi,Sosiologisk teori
Akkulturasjon er en type kulturell endring som skjer i møtet mellom to kulturer som tidligere var separate og selvstendige. Gjennom nær og vedvarende kontakt oppstår gjensidig utveksling og omtolkning av elementer som språk, klesdrakt, ritualer, organisering og så videre. Begrepet brukes ofte synonymt med kulturkontakt.
Langvarig akkulturasjon kan resultere i at de to kulturene smelter sammen til et helt nytt kulturelt system, men man kjenner også tilfeller der de består som distinkte enheter selv etter århundrer med gjensidige relasjoner. Akkulturasjon kan lede til assimilering, men dette er ikke synonyme begreper (se for øvrig minoritetspolitikk).Det forekommer at begrepet brukes for å beskrive de sosiale prosesser som fører til at et individ tar opp i seg samfunnets normer og atferdsmønstre, men det er vanligere å kalle dette sosialisering. Les mer i Store norske leksikon sosiologi antropologi migrasjon innvandring etnisk gruppe